Jupiter (planeta)

Visibile a oculo nude, Jupiter es normalmente le quarte objecto le plus brillante in le celo (post le Sol, le Luna, e Venus).

Como sur le altere planetas gasose, ventos violente, de approx. 600 km/h, percurre le stratos superior del planeta. Le celebre Grande Macula Rubie es un zona de alte pression que es observate durante plus de 300 annos.

Jupiter ha al minus 69 satellites natural (2017). Le plus grande es: Ganymede, Callisto, Io, e Europa.

 Le exploration scientific de Jupiter 

Jupiter es un objecto multo luminose in le celo nocturnal e illo ha dunque semper essite cogniscite par le humanitate. 

Quando le inventor italian Galileo Galilei comenciava observar Juptier per su nove telescopio januario 1610, ille rapidemente concludeva que iste planeta possede quatro proprie satellites. Ille discoperta causava un revolution in le astronomia, proque illo refutava ideas essential de Aristotele, cuje pensatas antea habeva dominate le scientias natural durante plure seculos. Iste quarteto — Io, Europa, Callisto, Ganymedes — es designate como "le lunas galilean" pro celebrer lor discoperitor. 

Circa 60 annos post lor discoperta, astronomos Ole Rømer e Christiaan Huygens usava observations de iste lunas pro calcular le prime valor del celeritate del lumine, un grande progresso additional pro scientia. 

Categoria:Planetas